PROIECT DIDACTIC 


Şcoala: Colegiul Naţional, Iaşi 

Profesorul: Petrache Gabriela 

Clasa a IX-a 

Capitolul: Scene din viaţa de ieri şi de azi 
Subiectul lecţiei: George Călinescu, Enigma Otiliei 
Tipul lecţiei: formare de priceperi şi deprinderi 


Competenţe generale, sociale şi civice: 
1. Receptarea mesajului oral în diferite situatii de comunicare. 
2. Utilizarea corectă şi adecvată a limbii române în producerea de mesaje orale în situaţii de 
comunicare monologată şi dialogată. 
Receptarea mesajului scris, din texte literare şi nonliterare, în scopuri diverse. 
4. Utilizarea corectă şi adecvată a limbii române în producerea de mesaje scrise, în diferite 
contexte de realizare, cu scopuri diverse. 


D 


Valori şi atitudini: 

e Cultivarea interesului pentru lectura şi a plăcerii de a citi, a gustului estetic în domeniul 
literaturii 
Formarea unor reprezentări culturale privind evoluţia şi valorile literaturii române. 
Stimularea gândirii autonome, reflexive şi critice în raport cu diversele mesaje receptate. 
Abordarea flexibilă şi tolerantă a opiniilor şi argumentelor celorlalți 
Dezvoltarea interesului faţă de comunicarea interculturală. 


Competenţe specifice: 

1.1. aplicarea cunoştinţelor de limbă în receptarea mesajelor orale şi scrise; 

2.1. utilizarea strategiilor de lectură în vederea înţelegerii adecvate a textelor studiate; 

2.3. interpretarea textelor studiate prin prisma propriilor valori şi a propriei experienţe de lectură; 

3.1. identificarea şi explicarea relaţiilor dintre opera literară studiată şi contextul cultural în care a 
aparut aceasta; 

3.3. identificarea unor conexiuni între literatura română şi cea universală; 

4.1. utilizarea tehnicilor şi strategiilor argumentative în situaţii de comunicare diverse (scrise sau 
orale); 

4.2. compararea şi evaluarea unor argumente diferite în vederea formulării unor judecăţi proprii. 


Obiectice operaţionale: 
e Să realizeze analiza stilistică a unui fragment de text literar; 
Să argumenteze funcţia referenţială a descrierii literare; 
Să motiveze asocierea trăsăturilor de caracter ale unui personaj cu o zodie; 
Să compare modul specific de realizare a descrierii la Balzac şi la G. Călinescu; 
Să compare “speciile” sociale balzaciene cu cele călinesciene; 
Să sintetizeze opiniile critice, exprimând opinii personale în raport cu acestea; 
Să aplice observaţiile critice pe scene reprezentative din roman; 
Să emită opinii pro şi contra, pornind de la o moţiune dată; 
Să creeze, în stil balzacian, o descriere literară (strada, tipologia). 


Strategii didactice: 


conversaţia; 
problematizarea; 
cubul; 

mozaicul; 
horoscopul; 
dezbaterea. 


Forme de organizare: 


e activitate frontală; 
e activitate pe grupe 


Modalităţi de evaluare: 


e aprecierea; 

observarea sistematică; 
tema pentru acasă; 
evaluarea reciprocă; 
autoevaluarea 


SCENARIUL DIDACTIC 


A. Captarea atenţiei: 

1. Vreme trece, vreme vine, 
Toate-s vechi şi nouă toate(...) 
Viitorul şi trecutul 
Sunt a filei două feţe, 

Vede-n capăt începutul 

Cine ştie să le-nveţe. (...) 

Alte măşti, aceeaşi piesă, 

Alte guri, aceeaşi gamă...) 
(Mihai Eminescu, Glossa) 


2. Conceptul de balzacianism: 

e raportarea la epoca în care individul devine tot mai rapace, tot mai însetat de 
avere şi de putere, vrea să parvină prin orice mijloace, se dezumanizează în acest 
proces; 
specii sociale- specii umane (tipologii); 
determinismul social- istoric; 
tehnica detaliului semnificativ (funcţia referenţială a descrierii); 
formula realismului critic. 


B. Conducerea învăţării 
Metoda cubului: 


1. Analizează 
Realizează analiza stilistică a expoziţiunii romanului (descrierea străzii Antim şi a casei 
Giurgiuveanu). 
e  Observă procedeele de expresivitate artistică (imagini artistice, figuri de stil); 
e Prezintă semnificaţia acestor detalii ale descrierii în contextul romanului 
balzacian (funcția referenţială a descrierii). 


Poţi rezolva cerinţele completând următorul tabel: 


Imagini artistice Figuri de stil Semnificaţii 


2. Asociază 
e  Asociază străzii Antim, casei Giurgiuveanu şi lui moş Costache câte trei 
adjective şi trei verbe. 
e  Motivează sentimentul dominant transmis / trăit la lectura fragmentului 
expozitiv. 
e  Asociază câte o zodie fiecărui personaj prezentat în scena jocului de cărți şi în 
scena atacului apoplexic al lui moş Costache. Motivează alegerea. 


3. Compară 
e Compară expoziţiunea romanului Enigma Otiliei cu cea a romanului Eugenie 
Grandet de Honore de Balzac. Vei avea în vedere următoarele repere: 
e Oraşul Saumur — Bucureşti (strada Antim); 
e Moş Grandet — moş Costache; 
e  Inocenţii, victimele (d-na Grandet, Eugenie — Otilia, Felix). 


4. Aplică 

Se dau afirmaţiile critice: 

Cu ajutorul străzilor, caselor şi mobilelor cunoaştem oamenii. Este deci vorba de o 
reconstituire în toată regula, de departe către aproape şi din afară către înăuntru. (...) 
Multe dintre romanele lui Balzac se deschid în acelaşi fel. G. Călinescu îi repetă (...) 
metoda. Dar spiritul? (...) La G. Călinescu este un balzacianism fără Balzac. 

Să începem prin a revela spiritul de expertiză ştiinţifică în descrierea casei 
Giurgiuveanu. (...)Ar fi, oricum, greu de admis că un licean de optsprezece- nouăsprezece 
ani, chiar eminent, posedă asemenea cunoştinţe. (...) "Ochiul unui estet”: iată în fond din a 
cui perspectivă sunt înfăţişate lucrurile. Naratorul călinescian este deci un specialist (...) şi 
apelează la un limbaj profesional şi chiar uşor pedant. (...) Balzacianismul romanului 
călinescian nu este numai polemic, ci şi, prin excelenţă, critic. (...)formula balzaciană 
devine, în mâinile sale, o expresie a comicului şi a unui fel de joc estetic de esenţă 
barocă. (...) merge în sensul convenției balzaciene, pe care o îngroaşă. (...) Aşadar, în locul 
unui ochi de observator şi de moralist, ochiul estetului. 

(Nicolae Manolescu, Arca lui Noe) 


Tot astfel, elementele naraţiunii în romanele lui Călinescu sunt angrenate într-un 
mecanism ce funcţionează propulsat de o vis comica. Aceasta este virtutea esentială a 
satiriconului, joc cu măşti, oribile sau caraghioase, oricum hilare. (...)eroii adunaţi la un 
loc oferă un spectacol păpuşeresc(...), se stabilesc stereotipiile, gesturile şi formulele 
rutiniere. (...). Umorismul pune în paranteză tragismul, nu elimină însă reflecţia activă, 
acidă, critică. (...) Contorsiunile grotescului baroc pot fi identificate şi în trăsăturile 
personajelor lui Călinescu. Portretele unui moralist care îngroaşă liniile, le deviază. (...) 

Cultivarea pe diferite planuri a grotescului, dizolvarea tragicului şi convertirea lui în 
farsă, practicarea jocului cu măşti, observarea unui angrenaj comic- mecanic al 
comportamentelor, a unei psihologii a anchilozei, a maniei, reprezentarea — ca într-un bălci 
— a paiațelor, a marionetelor, în adevărate spectacole de pantomimă, din care nu lipsec 
gesticulația convenţionala şi caricatura ei, extravaganţele, frenezia, oribilul, sinistrul, 
senzaţionalul, hiperbolicul, totul privit cu ironia spectatorului avertizat, răsturnat cu 
plăcerea unui amator de şotii, ce savurează bufoneriile, burlescul, parodia, 
caraghiozlâcurile de tot felul, lipsa de problematizare moral-spirituală, de coborâre în 
abisuri, în coclaurile tenebroase ale inconştientului, lipsa patosului. 


(Nicolae Balotă, De la Ion la Ioanide) 


e  Sintetizează aceste opinii critice. 
e Raportează cele două observaţii critice la fragmentele din expoziţiune, respectiv 
din atacul apoplexic al lui moş Costache. 


5. Argumentază 

Pe structura formatului de dezbateri academice Karl Popper, adaptată pentru necesitățile 
orei de literatură, se propune moţiunea: Acest Parlament consideră că arivismul este 
forma cea mai bună de adaptare socială. 

Această moţiune a fost propusă de elevi în urma dezbaterilor provocate de arivistul lui N. 
Filimon, Dinu Păturică, şi de observaţiile Doinei Rusti din cartea Dicţinar de teme şi 
simboluri: 

Parvenitism. (...) Dimitrie Anghel realizează un portret simbolic al parvenitului, căruia îi 
găseşte meritul de a şti să îşi canalizeze energiile, spre deosebire de fiinţa inertă care îşi 
capătă un loc nemeritat, doar pentru ca aşteaptă în umbra celor care vor muri: “Arivistul e 
un om care nu pierde nicio ocazie pentru a se manifesta. El se plecă, se multiplică, 
şerpuieşte, ciuleşte urechea ici să asculte, prinde o vorbă pe care o reţine, căci îi va trebui 
mai târziu, violează intimităţile şi are o serie nesfârşită de măşti pe care le preschimbă 
după împrejurări”. (arivistul) Din punctul său de vedere, adevăratul pericol al lumii îl 
constituie omul care nu face nimic şi care, purtat de curent înainte, ajunge în vârful 
piramidei, doar pentru că nu s-a mişcat din loc. 


6. Descrie 
Descrie, în stil balzacian, o stradă din oraşul laşi, precum şi o tipologie pe care o consideri 
reprezentativă pentru societatea contemporană. 


C. Tema pentru acasă: 
Tehnica mozaic: grupele de elevi fac schimb de sarcini de lucru, conform preferințelor. 


Anexa 1. 
ANALIZEAZĂ 


Realizează analiza stilistică a expoziţiunii romanului (descrierea străzii Antim şi a casei 
Giurgiuveanu). 
e  Observă procedeele de expresivitate artistică (imagini artistice, figuri de stil); 


e Prezintă semnificaţia acestor detalii ale descrierii în contextul romanului 
balzacian (funcția referenţială a descrierii). 


Poţi rezolva cerinţele completând următorul tabel: 


Imagini artistice Figuri de sul Semnificaţii 


Anexa 2 
ASOCIAZĂ 


e  Asociază străzii Antim, casei Giurgiuveanu şi lui moş Costache câte trei 


adjective şi trei verbe. 


e  Motivează sentimentul dominant transmis / trăit la lectura fragmentului 


expozitiv. 


e  Asociază câte o zodie fiecărui personaj prezentat în scena jocului de cărți şi în 


scena atacului apoplexic al lui moş Costache. Motivează alegerea. 


Berbec (21 martie — 20 aprilie) 

- temperament coleric; 

- energie, independenţă, curaj; 

- răzvrătit, haotic, generos; 

- cu porniri violente; 

- manifestă patimă pentru trăirea neîncătuşată în 
tumultul şi intensitatea emoţiilor puternice, a senzaţiilor 
tari, a isprăvilor neobişnuite, a şocurilor existenţei sale; 
- posesiv în relaţiile afective; 


Taur (21 aprilie — 20 mai) 

- mare putere de muncă; 

- cu un puternic instinct de conservare; 

- înclinaţie către cultivarea plăcerilor; 

- stabilitate; 

- dominat de instincte; 

- sete de viaţă; 

- temperament generos, robust, de o vitalitate solidă; 
- în relaţii afective este un senzual; 


Gemeni (21 mai — 21 iunie) 

- simbol al dualității; 

- spiritul intervine în jocul personalităţii înclinat către 
preocupări spirituale; 

- foarte sensibil, dar viaţa sensibilă este ţinută la respect, 
suspectată, zeflemistă; 

- foarte libertini, nu aparţin decât sieşi; 

- foarte cerebrali; 

- manifestă gust pentru joc, plăcerea dialogului spiritual; 
- foarte inteligenţi; 

- ființa trăieşte într-o dualitate interioară: o jumătate 
simte, acţionează, cealaltă se priveşte acţionând; 

- spirit practic; 

- în relaţiile afective: sunt instabili; 


Rac (22 iunie — 22 iulie) 

- sensibilitate; 

- timiditate; 

- tenacitate; 

- bun mediator; 

- respinge schimbarea; 

- este pasiv, foarte greu determinat să treacă la acţiune; 

- când este nemulţumit se retrage în sine, dar nu 
acţionează; 

- în relaţii afective: capabil de stabilitate şi de sacrificiu; 


Leu (23 iulie — 22 august) 
- bucuria de a trăi; 

- ambiţie, orgoliu, elevaţie; 
- fire foarte puternică; 
- este un împătimit; 

- are gustul acţiunii; 

- este un răzvrătit, 
angajament; 

- poate fi un idealist, tinzând să domnească în 
singurătate; 

- în relaţii sentimentale: un aventurier; 


capabil de acţiuni de mare 


Fecioară (23 august — 22 septembrie) 

- dispoziţie pentru a controla, a stăpâni, a se disciplina; 

- tendință către economie, acumulare, avariţie, 
conservare; 

- serios, conştiincios, scrupulos, rezervat; 

- sceptic, metodic, ordonat; 

- legat de principii, de reguli; 

- sobru, sensibil, muncitor; 

- atras de lucruri dificile, greu de realizat sau penibile; 

- în relaţii sentimentale: foarte devotat; 


Balanţă (23 septembrie — 22 octombrie) 

- chibzuit, echilibrat, reţinut; 

- spontaneitate; 

- chibzuinţă, înclinaţie către cugetare; 

- un echilibru perfect între conştiinţă şi afectivitate; 
- iubitor de bine şi de adevăr; 

- foarte ordonat, prudent; 

- un justiţiar; 

- bun administrator; 

- în relaţii afective: calculat şi reţinut; 


Scorpion (23 octombrie — 21 noiembrie) 

- rezistenţă, dinamism, asprime; 

- foarte răzbunător; 

- duşmănos, mereu la pândă, suspicios; 

- tăcut, interiorizat; 

- capabil de mari sacrificii dar şi de mari suferinţe trăite 
sau provocate; 

- capabil de orice pentru a-şi atinge scopul; 

- în relaţii afective: stabil dar distugător; 


Săgetător (22 noiembrie — 20 decembrie) 

- preocupat de transformarea sa; 

- înclinat spre cunoaştere şi spiritualitate; 

- independent, activ; 

- aspiră către depăşirea propriilor limite, către elevaţie; 
- entuziast; 

- optimist; 

- în relaţii afective: un altruist; 


Capricorn (21 decembrie — 19 ianuarie) 

- răbdător, prudent, perseverent; 

- iscusit, cu simţul datoriei; 

- închis în sine, cu o mare putere de concentrare; 

- pare lipsit de vitalitate, cu o înfăţişare tristă, modestă; 

- energia [i se refugiază, se stăpânesc, evită acţiunea; 

- au voinţă dar nu şi-o manifestă; 

- pesimist, melancolic; 

- în relaţii afective: se angajează mai greu, dar predispus 
la ataşament şi fidelitate; 


Vărsător (20 ianuarie — 18 februarie) 
- cooperare; 

- detaşare de lucruri materiale; 

- înclinat către înţelepciune; 

- seninătate; 

- generozitate; 

- altruist; 

- simţ al prieteniei, al devotamentului; 
- avangardist; 

- spirit de emancipare; 

- aventurier; 

- în relaţii afective: posesiv; 


Peşti (19 februarie — 20 martie) 

- receptiv, impresionabil; 

- emotiv; 

- înclinat către contemplație şi cu spirit de imaginaţie; 
- uşor impulsiv; 

- în relaţii afective: fără iniţiativă, dar fidel; 


Anexa 3 
COMPARĂ 


e Compară expoziţiunea romanului Enigma Otiliei cu cea a romanului Eugenie 
Grandet de Honore de Balzac. Vei avea în vedere următoarele repere: 

e Oraşul Saumur — Bucureşti (strada Antim); 

e Moş Grandet — moş Costache; 

e  Inocenţii, victimele (d-na Grandet, Eugenie — Otilia, Felix). 


Anexa 4 
APLICĂ 


Se dau afirmaţiile critice: 

Cu ajutorul străzilor, caselor şi mobilelor cunoaştem oamenii. Este deci vorba de o 
reconstituire în toată regula, de departe către aproape şi din afară către înăuntru. (...) 
Multe dintre romanele lui Balzac se deschid în acelaşi fel. G. Călinescu îi repetă (...) 
metoda. Dar spiritul? (...) La G. Călinescu este un balzacianism fără Balzac. 

Să începem prin a revela spiritul de expertiză ştiinţifică în descrierea casei 
Giurgiuveanu. (...)Ar fi, oricum, greu de admis că un licean de optsprezece- nouăsprezece 
ani, chiar eminent, posedă asemenea cunoştinţe. (...) "Ochiul unui estet”: iată în fond din a 
cui perspectivă sunt înfăţişate lucrurile. Naratorul călinescian este deci un specialist (...) şi 
apelează la un limbaj profesional şi chiar uşor pedant. (...) Balzacianismul romanului 
călinescian nu este numai polemic, ci şi, prin excelenţă, critic. (...)formula balzaciană 
devine, în mâinile sale, o expresie a comicului şi a unui fel de joc estetic de esenţă 
barocă. (...) merge în sensul convenției balzaciene, pe care o îngroaşă. (...) Aşadar, în locul 
unui ochi de observator şi de moralist, ochiul estetului. 

(Nicolae Manolescu, Arca lui Noe) 


Tot astfel, elementele naraţiunii în romanele lui Călinescu sunt angrenate într-un 
mecanism ce funcţionează propulsat de o vis comica. Aceasta este virtutea esentială a 
satiriconului, joc cu măşti, oribile sau caraghioase, oricum hilare. (...)eroii adunaţi la un 
loc oferă un spectacol păpuşeresc(...), se stabilesc stereotipiile, gesturile şi formulele 
rutiniere. (...). Umorismul pune în paranteză tragismul, nu elimină însă reflecţia activă, 
acidă, critică. (...) Contorsiunile grotescului baroc pot fi identificate şi în trăsăturile 
personajelor lui Călinescu. Portretele unui moralist care îngroaşă liniile, le deviază. (...) 

Cultivarea pe diferite planuri a grotescului, dizolvarea tragicului şi convertirea lui în 
farsă, practicarea jocului cu măşti, observarea unui angrenaj comic- mecanic al 
comportamentelor, a unei psihologii a anchilozei, a maniei, reprezentarea — ca într-un bălci 
— a paiațelor, a marionetelor, în adevărate spectacole de pantomimă, din care nu lipsec 
gesticulația convenționala şi caricatura ei, extravaganţele, frenezia, oribilul, sinistrul, 
senzaţionalul, hiperbolicul, totul privit cu ironia spectatorului avertizat, răsturnat cu 
plăcerea unui amator de şotii, ce savurează bufoneriile, burlescul, parodia, 
caraghiozlăcurile de tot felul, lipsa de problematizare moral-spirituală, de coborâre în 
abisuri, în coclaurile tenebroase ale inconştientului, lipsa patosului. 

(Nicolae Balotă, De la Ion la Ioanide) 


e  Sintetizează aceste opinii critice. 
e Raportează cele două observaţii critice la fragmentele din expoziţiune, respectiv 
din atacul apoplexic al lui moş Costache. 


Anexa 5 
ARGUMENTEAZĂ 


Acest Parlament consideră că arivismul este forma cea mai bună de adaptare socială. 
Moţiune propusă de elevi în urma dezbaterilor provocate de arivistul lui N. Filimon, Dinu 
Păturică, şi de observaţiile Doinei Rusti din cartea Dicţinar de teme şi simboluri: 
Parvenitism. (...)Dimitrie Anghel realizează un portret simbolic al parvenitului, căruia îi 
găseşte meritul de a şti să îşi canalizeze energiile, spre deosebire de fiinţa inertă care îşi 
capătă un loc nemeritat, doar pentru ca aşteaptă în umbra celor care vor muri: “Arivistul e 
un om care nu pierde nicio ocazie pentru a se manifesta. El se plecă, se multiplică, 
şerpuieşte, ciuleşte urechea ici să asculte, prinde o vorbă pe care o reţine, căci îi va trebui 
mai târziu, violează intimităţile şi are o serie nesfărşită de măşti pe care le preschimbă 
după împrejurări”. (arivistul) Din punctul său de vedere, adevăratul pericol al lumii îl 
constituie omul care nu face nimic şi care, purtat de curent înainte, ajunge în vârful 
piramidei, doar pentru că nu s-a mişcat din loc. 


Anexa 6 
DESCRIE 


Descrie, în stil balzacian, o stradă din oraşul Iaşi, precum şi o tipologie pe care o consideri 
reprezentativă pentru societatea contemporană. 


